Diari Oficial de la Generalitat Valenciana


Sumari del DOGV 8066, del 20-06-2017 (2017/4654)

Informació pública de l'alternativa tècnica del Programa d'actuació integrada del sector VII de sòl urbanitzable delimitat pel PGOU i una altra documentació relacionada amb el procediment d'avaluació ambiental i estratègica.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8066

Data del DOGV
:   20-06-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/4654


Data del document
:   19-05-2017

Organisme emissor
:   Ajuntament d'Alaquàs

Tipus de document
:   Anunci

Descriptors 

:   * Alaquàs
    * pla d'urbanisme
    * administració local

Informació pública de l'alternativa tècnica del Programa d'actuació integrada del sector VII de sòl urbanitzable delimitat pel PGOU i una altra documentació relacionada amb el procediment d'avaluació ambiental i estratègica. [2017/4654]  
Aquest Ajuntament d'Alaquàs (València), mitjançant Resolució d'Alcaldia número 1645/2017, dictada el passat dia 18 de maig, amb els tràmits legals oportuns previs, va adoptar els acords següents:  
  
1r Exposar al públic i sotmetre a consultes de les administracions implicades l'alternativa tècnica del Programa d'actuació integrada del sector VII de sòl urbanitzable delimitat pel PGOU d'Alaquàs, presentada per Iceval Ingenieros, SLP; tot això d'acord amb el que estableix l'article 124.1 de la Llei 5/2014, de 25 de juliol, LOTUP, a través del procediment establit de l'article 57 de l'esmentat text legal i pel termini de 45 dies; amb publicació d'edictes en un diari de difusió corrent, Diari Oficial de la Generalitat Valenciana, tauler d'edictes, web municipal; així com comunicació a tots els propietaris interessats i administracions implicades. Els documents que s'exposen al públic, a més de tota la documentació annexa a aquests, que es troba en l'expedient, resulten ser: pla parcial, programa de paisatge, estudi acústic, estudi de tràfic i accessibilitat, estudi d'inundabilitat, projecte d'urbanització; així com estudi de paisatge i document d'inici per a la tramitació del procediment d'avaluació ambiental i territorial integrada.  
  
2n Exposar els esmentats documents als efectes de tramitació de l'avaluació ambiental i estratègica pel procediment simplificat d'acord amb el que estableix l'article 51 de la LOTUP, amb sol·licitud d'informe la Direcció General d'Avaluació Ambiental Estratègica, com a pas previ a l'adopció de la resolució de l'article 51.2 de la LOTUP que siga procedent.  
3r Procedir a l'obertura del termini de participació pública d'acord amb el que estableix l'estudi d'integració paisatgística pel termini de 45 dies, amb publicació d'aquest en la web municipal i el model d'enquesta per a aquest. Tant als efectes de la tramitació de l'estudi d'integració com de la resta de documentació, se sotmet l'alternativa tècnica a la consideració de totes les associacions veïnals més representatives de la població i sector econòmic, com ara les associacions de veïns i associació comarcal d'empresaris.  
Cosa que es publica als efectes establits en l'article 124.1, 53.2 i 57.1.a) i b) de la LOTUP, Llei 5/2014, de 25 de juliol, de la Generalitat Valenciana; queda exposada al públic la documentació abans esmentada per a la seua consulta i formulació d'al·legacions davant de l'Ajuntament, si és procedent; tot això, per un termini de 45 dies hàbils comptats a partir de la publicació del present edicte en el DOGV que tindrà lloc en breu. La documentació exposada al públic es troba per a la seua consulta, tant en les dependències del Departament d'Urbanisme d'aquest ajuntament com íntegrament publicada en la web municipal, alaquas.org, en els apartats Ajuntament i Transparència /Urb. SectorVII /alternativa tècnica.  
Queda obert el període de participació pública de 45 dies, tant als efectes de redacció de l'estudi de paisatge, per a la qual cosa queda incorporat en la web el formulari enquesta corresponent que podrà ser presentat en el dit període en l'Ajuntament, com pel que fa al procediment relatiu a l'avaluació ambiental i territorial estratègica, d'acord amb els acords adoptats i basant-se en la documentació tècnica exposada al públic; amb petició individualitzada d'informes dels distints organismes que puguen tindre incidència en el desenvolupament del sector.  
  
  
Alaquàs, 19 de maig de 2017.- L'alcaldessa presidenta: Elvira García Campos.